CELEX: 62013CA0069
Language: sk
Date: 2014-02-13 00:00:00
Title: Vec C-69/13: Rozsudok Súdneho dvora (druhá komora) z  13. februára 2014 (návrh na začatie prejudiciálneho konania, ktorý podal Tribunale civile di Roma — Taliansko) — Mediaset SpA/Ministero dello Sviluppo Economico (Návrh na začatie prejudiciálneho konania — Štátna pomoc — Príspevok na nákup alebo nájom digitálnych dekodérov — Rozhodnutie Komisie, ktorým sa schéma pomoci vyhlasuje za protiprávnu a nezlučiteľnú s vnútorným trhom — Vymáhanie — Vyčíslenie sumy, ktorá sa má vymáhať — Úloha vnútroštátneho súdu — Zohľadnenie stanovísk, ktoré Komisia zaujala v rámci výkonu jej rozhodnutia, vnútroštátnym súdom — Zásada lojálnej spolupráce)

29.3.2014   
            
            
               SK
            
            
               Úradný vestník Európskej únie
            
            
               C 93/17
            
         Rozsudok Súdneho dvora (druhá komora) z 13. februára 2014 (návrh na začatie prejudiciálneho konania, ktorý podal Tribunale civile di Roma — Taliansko) — Mediaset SpA/Ministero dello Sviluppo Economico
   (Vec C-69/13) (1)
   
   (Návrh na začatie prejudiciálneho konania - Štátna pomoc - Príspevok na nákup alebo nájom digitálnych dekodérov - Rozhodnutie Komisie, ktorým sa schéma pomoci vyhlasuje za protiprávnu a nezlučiteľnú s vnútorným trhom - Vymáhanie - Vyčíslenie sumy, ktorá sa má vymáhať - Úloha vnútroštátneho súdu - Zohľadnenie stanovísk, ktoré Komisia zaujala v rámci výkonu jej rozhodnutia, vnútroštátnym súdom - Zásada lojálnej spolupráce)
   2014/C 93/27
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Tribunale civile di Roma
   
      Účastníci konania pred vnútroštátnym súdom
   
   
      Žalobkyňa: Mediaset SpA
   
      Žalovaný: Ministero dello Sviluppo Economico
   
      Predmet veci
   
   Návrh na začatie prejudiciálneho konania — Tribunale civile di Roma — Vymáhanie nezákonnej štátnej pomoci — Kvantifikácia vymáhanej sumy — Rozhodnutie Komisie stanovujúce kritériá na určenie tejto sumy — Rozsudok Súdneho dvora priznávajúci vnútroštátnemu súdu možnosť posúdiť vhodnosť kritérií stanovených Komisiou — Rozsah voľnej úvahy vnútroštátneho súdu
   
      Výrok rozsudku
   
   
               1.
            
            
               Aj keď je na účely zabezpečenia vykonania rozhodnutia Európskej komisie, ktorým sa schéma pomoci vyhlasuje za protiprávnu a nezlučiteľnú s vnútorným trhom a ktorým sa ukladá povinnosť vymáhať predmetnú pomoc, ale ktoré neoznačuje jednotlivých príjemcov tejto pomoci a nestanovuje presné sumy, ktoré sa majú vrátiť, vnútroštátny súd viazaný týmto rozhodnutím, nie je naopak viazaný stanoviskami, ktoré táto inštitúcia uviedla v rámci výkonu uvedeného rozhodnutia. Vnútroštátny súd je však s ohľadom na zásadu lojálnej spolupráce v zmysle článku 4 ods. 3 ZEÚ povinný tieto stanoviská zohľadniť ako posudzované skutočnosti v rámci sporu, o ktorom koná.
            
         
               2.
            
            
               Vnútroštátny súd môže pri stanovení konkrétnej sumy pomoci, ktorá sa má vymôcť, a ak Európska komisia vo svojom rozhodnutí, ktorým sa schéma pomoci vyhlasuje za protiprávnu a nezlučiteľnú s vnútorným trhom, neoznačila jednotlivých príjemcov predmetnej pomoci, ani nestanovila presnú sumu, ktorá sa má vrátiť, rozhodnúť, že suma pomoci, ktorá sa má vrátiť, sa rovná nule, bez toho, aby bola spochybnená platnosť rozhodnutia Európskej komisie alebo povinnosť vrátenia predmetnej pomoci, ak to vyplýva z výpočtov vykonaných na základe všetkých relevantných skutočností, ktoré sú mu známe.
            
         
      (1)  Ú. v. EÚ C 147, 25.5.2013.